
Esselamu Alejkum. Kratko pitanje: dali je dozvoljeno koristiti parfeme kreme u kojima ima alkohola i dali kvari to ***[abdest](https://pitajucene.com/search/Abdest/questions/ "Pretraži pitanja o abdestu")*** il ***[namaz](https://pitajucene.com/search/Namaz/questions/ "Pretraži pitanja o namazu")***?


* 
* 
* 
* 
* 
* 
* 

 
Parfemi i kreme u kojima ima alkohola

Korištenje parfema i krema koje u sebi sadrže određeni postotak alkohola je dozvoljeno. Klanjanje namaza u odjeći namirisanoj takvim parfemom ne utiče na ispravnost namaza jer je preferirajuće mišljenje da je alkohol čista materija i pored toga što je zabranjen za konzumiranje. Dokazi koji ukazuju na činjenicu da je alkohol čist su:


– Osnova je da su sve materije čiste sve dok ne dođe dokaz koji ukazuje na suprotno, a ne postoji jasan i nedvosmislen dokaz koji ukazuje da je alkohol nečist.


– Kada je alkohol zabranjen, ***[ashabi](https://pitajucene.com/search/ashab/questions/ "Pretraži pitanja o ashabima")*** su ga proljevali ulicama Medine, a nakon toga kročili tim istim ulicama a zatim ulazili u mesdžid. Da je alkohol nečista materija ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, bi im naredio da operu svoju obuću, a on to nije učinio.


– Također, Poslanik, sallallahu alejhi ve sellem, nije naredio da se operu posude u kojima je bio alkohol, a sve to ukazuje na činjenicu da alkohol sam po sebi nije nečista materija. Dakle, nema smetnje da se koriste parfemi i kreme koje u sebi sadrže alkohol. A Allah najbolje zna.


Na pitanje odgovorio: mr. ***[Fahret Kadrić](https://pitajucene.com/search/Fahret+Kadri%C4%87/answers/ "Pretraži odgovore od mr. Fahret Kadrić")***  

Preuzeto sa stranice <http://www.n-um.com>


